સારાંશ માટે દસ્તાવેજ: મૃતક પ્રકાશભાઈ

થાનગઢમાં રહેતા પ્રકાશ કાન્તિભાઈ પર 12 જૂનના રોજ મોડી રાત્રે તીક્ષ્ણ હથિયારો વડે હુમલો કરવામાં આવ્યો હતો. 

થાનગઢમાં જ રહેતા ત્રણ લોકોએ દલિતોના ઘરે જઈને કરેલા આ હુમલામાં દલિત યુવકનું હૉસ્પિટલમાં સારવાર દરમિયાન મૃત્યુ થયું હતું. જ્યારે બે લોકો ઘાયલ થયા હતા.

આ મામલે થાનગઢ પોલીસ સ્ટેશનમાં એટ્રોસિટી એક્ટ હેઠળ ફરિયાદ નોંધાવવામાં આવી છે અને અત્યાર સુધી પોલીસે આ મામલે બે લોકોની અટકાયત કરી છે. 

જે બાદ પરિસ્થિતિ વણસી હતી અને દલિતોએ થાનગઢ પોલીસ સ્ટેશન સમક્ષ ધરણાં કરીને મૃતદેહ સ્વીકારવાનો ઇનકાર કરી દીધો હતો. 

'ઘરે આવીને મારા ભત્રીજાની હત્યા કરી નાખી'

પ્રતીકાત્મક તસવીર

બુધવારની મોડી રાત્રે થાનગઢના મફતિયા પરા વિસ્તારમાં હત્યાની આ ઘટના બની હતી. 

આ ઘટનામાં મૃતક પ્રકાશને ગંભીર ઈજા થઈ હોવાથી તેમને સારવાર માટે રાજકોટ ખસેડવામાં આવ્યા હતા. જે બાદ હૉસ્પિટલમાં સારવાર દરમિયાન તેમનું મૃત્યુ થયું હતું. 

મૃતકના કાકા બાબુભાઈ પરમારે બીબીસી ગુજરાતી સાથે વાત કરતાં કહ્યું, "પ્રકાશ અને તેમના ઘરના સભ્યો ઘરે બેઠા હતા. ત્યારે આ લોકો ચોકમાં આવ્યા."

"તેઓ મને અપશબ્દો બોલવા લાગ્યા, એ લોકો મને મારવા માટે આવ્યા હતા. જ્ઞાતિ વિશે તેમણે કેટલીક ટિપ્પણીઓ પણ કરી હતી."

"એ લોકો મારા ભત્રીજાને મારા વિશે પૂછવા લાગ્યા એટલે આ છોકરાઓ ડરના માર્યા ઘરમાં જતા રહ્યા."

"મારવા આવનારા ત્રણ લોકોએ એમને ઘરમાંથી બહાર કાઢ્યા અને તેમને કહ્યું કે બાબુ પરમારનું ઘર બતાવ."

"તેમના હાથમાં રહેલાં હથિયારો જોઈને આ લોકો ડરી ગયા અને તેમને મારા ઘર વિશેની જાણ ન હોવાનું કહ્યું. જે બાદ પ્રકાશની હત્યા કરી નાખવામાં આવી."

"હું પણ તેમને ત્યાં બેસતો પણ એ દિવસે બહારગામથી આવ્યો હોવાથી ઊંઘી ગયો હતો. આ લોકોએ નિર્દોષનો ભોગ લઈ લીધો."

હત્યાનું કારણ 

થાનગઢ પોલીસ સ્ટેશનમાં નોંધવામાં આવેલી ફરિયાદ મુજબ નરેશ દીનુભાઈ ધાધલ અને બે અજાણ્યા શખ્સોએ દલિત યુવકની હત્યા કરી છે. 

આ પહેલાં નરેશ ધાધલ સામે દલિતોએ એટ્રોસિટીની ફરિયાદ કરી હોવાને કારણે મનદુઃખ રાખીને આ હત્યા કરી હોવાનું ફરિયાદમાં નોંધવામાં આવ્યું છે. 

બાબુભાઈ પરમારના કહેવા પ્રમાણે મૃતક પ્રકાશના નાનાભાઈ સાથે આ લોકોને એકાદ વર્ષ પહેલાં ઝઘડો થયો હતો. 

તેમણે કહ્યું, "એ સમયે તેમણે દલિતો સામે અપશબ્દો બોલ્યા હતા અને પ્રકાશના ભાઈને માર માર્યો હતો. જેથી અમે તેમની સામે એટ્રોસિટીની ફરિયાદ નોંધાવી હતી."

"આ મામલે તેમણે ગુસ્સે ભરાઈને મારા...\nદસ્તાવેજની સમાન ભાષામાં સારાંશ:
ગુજરાતના સુરેન્દ્રનગર જિલ્લાના થાનગઢમાં એક દલિત યુવકની હત્યા કરી નાખવામાં આવી છે.